
Vikipediya, ochiq ensiklopediya 

Fan yoki ilm-fan ilmiy metod bilan to' plangan bilimlarning tartibli tizimidir. 

FAN — dunyo xaqidagi bilimlar sistemasi, ijtimoiy ong shakllaridan biri. U 
yangi bilimlarni egallash bilan bog' liq faoliyatni ham, bu faoliyatning mahsuli 
— olamning ilmiy. manzarasi asosini tashkil etuvchi bilimlarni ham o' z ichiga 
oladi; inson bilimlarining ayrim sohalarini ifodalaydi. F.ning bevosita maqsadi 
o' zining urganish predmeti hisoblangan voqelikning qonunlarini kashf etish 
asosida shu voqelikning jarayon va hodisalarini ta'riflash, tushuntirish, 
oldindan aytib berishdir. 

F.ning ilk kurtaklari kishilik jamiyatining paydo bo'lishi bilan boglik holda 
maydonga kelgan. Dastlabki bilimlar amaliy xarakterga ega bo' lgan. Tafakkur 
sistemasining kurtaklari mifologiya sifatida qad. Sharq va Yunonistonda paydo 
bo' la boshlagan. Mifologiya F.ga o' tish bo' sag' asida ma' lum bosqich 
vazifasini bajargan. Rivojlanish davom etishi bilan mifologiya o'rnini 
naturfalsafa egalladi. Avestoyaa mifologiya va fan unsurlari bor edi. Zenon, 
Demokrit, Aristotel va boshqa kadimgi zamon mutafakkirlari tabiat, jamiyat va 
tafakkurni goho birgalikda, goho ayrimayrim ravishda bayon etishga urina 
boshladilar. Dunyoni bir butun, deb ifodalovchi tushunchalar, isbotlash usuli 
paydo bo' ldi. Ellinizm davrida Yevklid, Arximed, 

Ptolemey tomonidan geom., mexanika, 
astronomiya sohasida dastlabki nazariy sistemalar 
yaratildi. O' rta asrda Sharq olimlari F.ga ulkan 
hissa qo' shdilar. Ular qad. fan yutuqlarini, ilmiy 
asarlarni saklash, tarjima qilish va ularni tarqatish 
masalasiga katta e' tibor berdilar. Ayni vaqtda F.ni 
yangi yutuklar bilan boyitdilar, yangi kashfiyotlar 
qildilar. O' rta Osiyoning buyuk olimlari 
ilmfanning yangi tarmoqlarini yaratdilar va yangi 
qonunqoidalarni kashf etdilar. Muhammad 
alXorazmiy tenglamalar haqidagi F. sifatida 
algebra va to' ng' ich algoritmparni yaratdi, 
astronomiya sohasidagi bilimlarni algoritmik 
usulda ifodalab berdi. Axmad al Farg' oniy 
astronomiyaga sistema tarzini berdi, matematik 
geogr. va geodeziyaga oid stereografik 
proyeksiyalar nazariyasini yaratdi. Hamid 
Xo'jandiy (10-asr) kub tenglamalar nazariyasini 
chuqurlashtirdi. Mahmud Koshg' ariy o' z 
davrining qomusi bo' lgan "Devonu lug' otit 
turk"ni yozdi. Abu Rayhon Beruniy geodeziya, 
mineralogiya, farmakognoziyani yaratdi. Abu Ali 
Ibn Sino tabobatning ilmiy zaminini qo' ydi (11- 
asr) Ulug' bek, G' iyosiddin Koshiy, Ali Kushchi 

sonlar nazariyasiga muhim hissa qo' shdilar va 
kuzatish astronomiyasini yuqori pog' onaga 
ko' tardilar (15-asr). Yevropada Uyg' onish davri 
arafasida, 12-asr boshlaridan alXorazmiy, Ibn Sino, 
alKindiy, Ibn Rushd va boshqalarning asarlari lotin 
tiliga tarjima qilina boshladi. Leonardo da Vinchi, 
R.Bekon, T.Gobbs, N.Kopernik, J. Bruno, 
G.Galiley, LKepler, R.Dekart kabi olimlar tabiat 
haqidagi Rlarni rivojlantirdilar. Astrologiya 
o' rnini astronomiya, alkimyo o' rnini kimyo 
egalladi. 

Yangi davr deb ataluvchi zamonda Rning ijtimoiy 
roli yanada oshdi. U madaniyatning muhim 
tarmog'i va texnikaning nazariy asosiga aylana 
boshladi. 16—17-asrlarda klassik fizikaning 
poydevori qurildi. Rning nazariya darajasiga 
ko' tarilganligi tafakkurning induktiv va deduktiv 
rivojlanishiga yo' 1 ochib berdi. Mavjud ilmiy 
faktlar LNyuton tomonidan dinamikaning asosiy 
qonuni sifatida ta' riflandi. Bu umumlashtirilgan 
qonundan 16—19-asrlarda xususiy qonuniyatlar 
kashf etildi. Lagranj, Eyler, Gauss va boshqa ijodi 
mexanikani moddiy nuqtalar sistemasi tarzida 
shakllanishiga olib keldi. Mexanika Ri shu 
darajada mantiqiy rivojlandiki, har xil soha 
olimlari unga havas qila boshladilar va uning 
isbotlangan qonuniyatlaridan boshqa sohalarda 
ham foydalanish harakatiga tushdilar. 

Sanoatda tub o' zgarishlar yuz berishi (18-asr 
oxiri) tufayli Rning taraqqiyotida yangi bosqich 
boshlandi. 19-asrda fizikada yangi Rlar 
(termodinamika, klassik elektrodinamika) paydo 
bo'ldi, biokda evolyutsion ta'limot va hujayra 
nazariyasi vujudga keldi, energiyaning saklanish va 
o' zgarish qonuni shakllandi, astronomiya va 
mat.da yangi konsepsiyalar rivojlandi (J.Maksvell, 
M. Faradey, J. Lamark, Ch.Darvin, TShvann, 

M. Shleyden va boshqalar). Geom. sohasida 
inqilobiy ta' limot yaratildi: asrlar davomida hukm 
surib kelgan Yevklid geometriyasi yagona 
emasligi, balki noyevklid geomdar ham borligi 

N. Lobachevskiy tomonidan bayon etildi va 
keyinchalik isbotlandi. DM.Mendeleyevning 
davriy sistemasi xar xil kimyoviy elementlar 
orasidagi ichki boglanishni ifodaladi. Mat. va 
fizikada 20-asrda ham katta yutuklar qo' lga 
kiritildi, texnika Rlarida radiotexnika, elektronika 
kabi sohalar paydo bo' ldi. F. va texnikaning 
yanada rivojlanishiga ta' siri borgan sari ortib 
borayotgan kibernetika vujudga keldi. Fizika va 
kimyo Rlaridagi muvaffaqiyatlar hujayralardagi 

biologik jarayonlarni yanada 

chuqurroqo' rganishga imkon berdi, bu hol qishloq 
xo'jaligi va tibbiyot Rlarining rivojlanishiga olib 
keldi. F.ning ishlab chiqarish bilan yaqin 
hamkorligi yuz berib, uning ijtimoiy xayot bilan 
aloqalari mustahkamlana boshladi. Hozirgi F.lar 
fantexnika inkilobinnng muhim tarkibiy qismi 
hisoblanadi. 

F. tizimi umuman kuyidagi katta guruhlarga 
bo' linadi: tabiiy F.lar, gumanitar F.lar, texnika 
F.lari va ijtimoiy F.lar. Bu guruhlarning har 
qaysisidan juda ko' p mustaqil F. sohalari ajraladi. 

Mustaqil F.lar bir-biriga bog' liq sohalarda ilmiy 
izlanishning yirik va istiqbolli muammolarini 
yechishga to' g' ri keladi, bu hol hrz. paytda 
fanlararo va kompleks tadqiqotlarni keng avj 
oldirishni taqozo etadi. Tabiatni muhofaza qilish 
muammosi bunga yaqqol misol bo' la oladi. Bu 
muammo texnika F.lari, Yer to' grisidagi F.lar, 
biol„ mat., tibbiyot, iqtisodiyot va boshqalar bilan 
qo' shilib ketgan. Bu xildagi ilmiy va ilmiytexnik 
muammolarni hal qilish uchun xoz. fanlarda 
tadqiqodarni dasturiymaqsadli tashkil etish metodi 
keng qo' llaniladi. Ilmiy tadqikrtlarni 2 ga: 
fundamental va amaliy tadqiqotlarga ajratish qabul 
qilingan. Tabiat, jamiyat, tafakkurga xos 
qonunlarni bilib olish fundamental tadqiqotlarning 
, bu tadqiqotlar natijalarini bilim orttirish va 
ijtimoiyamaliy muammolarni hal qilish uchun 
qo' llash amaliy tadqiqotlarning vazifasidir. Fundamental tadqiqotlar, odatda, amaliy tadqiqotlardan oldinda 
boradi va ular uchun nazariy asos yaratadi. Fundamental va amaliy tadqiqotlar o' rtasidagi o' zaro 
bog'liqlikni mustahkamlash, ilmiy yutuqlar natijalarini amaliyotga tezroq joriy etish — hozirgi davr F.i 
uchun muhim vazifalardan biridir. 

Hozirgi davrda F. jamiyat taraqqiyotini olg'a siljituvchi kuch va vosita bo'lib qolayotganligini kuzatish 
mumkin. Xalq va millat dunyoqarashini shakllantirish, ta' limtarbiya, axloq normalarini vujudga keltirish, 
ma' naviy barkamol insonni tarbiyalashda F. alohida o' rin tutmoqda. 

Mustaqillik sharoiti Uzbekistonda F.ning rivojiga katta ijobiy ta'sir ko'rsatdi. Awalo, F.imiz strukturasi 
keskin o' zgardi: ma' naviy F.lar hisoblanuvchi tasawuf ilmi tiklandi, hadis bilimlariga yo' 1 ochildi, 
binobarin, ziyolilarimiz, talabalarning ruhiy dunyosi ancha boyidi, yangi oliy o' quv yurtlari, un-tlar tashkil 
qilindi; ilm ahli chet eldagi olimlar bilan mustah.kam ijodiy aloqalar o' rnatdi. Buning natijasida tabiat va 
texnikatexnologiya haqidagi Elarimiz xam jahon andozasi darajasiga ko'tarila boshladi. Olimlarimiz 
ilmfanning dolzarb sohalarida tadqiqotlar olib borishga kirishdilar. Tabiiy va ijtimoiy jarayonlarni 
matematik modellash, informatika va hisoblash texnikasi qamda ehtimollar nazariyasi sohasidagi, geologik 
jarayonlarning qonuniyatlarni, molekulyargenetik, genhujayra sohasidagi, tibbiyot, qishloq xo'jaligi, paxta 
seleksiyachiligidagi, moddalarning kompleks fizikaviykimyoviy xossalarini o' rganish bilan bog' liq, 
energiyaning noan' anaviy turlarini yaratish — Quyosh energiyasini kompleks va samarali suratda boshqa 
turdagi energiyaga aylantirish borasidagi tadqiqotlar ana shular jumlasidandir. 

Omonulla Fayzullayev. 



Fan sohalari uch katta qismga ajratilib ko' rsatiladi: 


■ Aniq fanlar; 

■ Tabiiy fanlar; 

■ Ijtimoiy fanlar. 

Fan empirik yo' 1 bilan olingan ma' lumotlarni (faktlarni) kuzatiladigan u yoki bu hodisani izohlash uchun 
tartiblaydi, bunday tartib gipoteza deyiladi. Gipoteza hodisani izohlash uchun yetarli bo' lsa hamda tegishli 
isbotlar bilan tasdiqlansa, u nazariyaga aylanadi. 

Manbalar 



Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 



Ushbu maqola chaladir. Siz uni boyitib, (https://uz.wikipedia.org/w/index.php?title-Fan&ac 
tion=edit) Vikipediyaga yordam berishingiz mumkin. 

Bu andozani aniqrog'iga almashtirish kerak. 

